FUNDARGERÐ FJÓRÐA SKÓLARÁÐSFUNDAR

**27. 08. 2019**

Mættir eru Halldór Páll, Jóna Kata, Áslaug, Karen Dögg, Vera Sólveig, Andrea Sigurðardóttir og Jóhanna Sigrún.

Fundur settur kl 10:03

Dagskrá fundar:

1. Mál frá fulltrúum nemenda
2. Skóladagatal – viðburðir nemendafélagsins
3. Góðgerðarvika Mímis – góðgerðarvika
4. Upprifjun á stöðu mála vegna markmiðs skólans og framtíðarsýnar
5. Önnur mál

Skólameistari: Halldór Páll Halldórsson.

Áfangastjóri: Jóna Katrín Hilmarsdóttir.

Áfangastjóri – í orlofi: Áslaug Harðardóttir.

Nýir kennarafulltrúar: Karen Dögg Bryndísar- og Karlsdóttir og Vera Sólveig Ólafsdóttir.

Jafnréttis- og skólaráðsfulltrúar: Andrea Sigurðardóttir og Jóhanna Sigrún Haraldsdóttir.

* Halldór Páll útskýrir stuttlega skólaráðið fyrir kennarafulltrúum, hvernig það og skólaráðsfundirnir ganga fyrir sig.
* Halldór Páll þakkar stjórn nemendafélagsins fyrir frábæra og vel heppnaða nýnemaviku og fyrir enn betra nýnemaball, segir alla nemendur skólans með bros á vör. 60 nemendur blésu í áfengismælirinn hjá Pálma á nýnemaballinu, nýtt met.

Málefni nemenda:

* Andrea og Jóhanna koma á framfæri ítrekun á heimilisfrið nemenda, vistarverðir eigi að virða heimilisfrið nemenda, banka og gefa fólki tækifæri á að koma til dyra áður en þeir koma inn í herbergi þeirra. Halldór Páll ætlar að ítreka þetta Pálma húsbónda.
* Andrea og Jóhanna biðja um mötuneytisfund þar sem þær eru búnar að fá þó nokkrar léttvægar kvartanir til sín og í Trausta, í sambandi við mötuneyti. Halldór Páll segist ætla að biðja um fund í næstu viku með Svenna kokk og Ragnheiði gjaldkera mötuneytis.
* Andrea og Jóhanna ætla að setja saman lista yfir óþol og ofnæmi til að auðvelda vinnu Svenna og starfsfólki mötuneytis. Mötuneytisfulltrúar og Svenni ræddu þetta í vor og fannst þeim góð hugmynd að hafa slíkt plakat sýnilegt inn í eldhúsi fyrir því. Halldór Páll nefnir ofnæmi og óþol – þarf einhvers konar vottorð fyrir því.

Skóladagatal – viðburðir nemendafélagsins:

* Pælt í skóladagatali.
* Leikritið í vor rætt. Árshátíðarformenn Laufey Helga og Haukur Hjartarson eru byrjuð að skipuleggja sig og búin að fá eitt handrit sent til sín. Kynjahlutföll hlutverka í því leikriti eru frekar jöfn sem er mjög flott.
* Markmið og framtíðarsýn skólans verður rætt í febrúar með kennurum og stjórn nemendafélagsins. Reynt verður að skiptast á hugmyndum og pælingum um þetta mál þá.
* Góðgerðavika er sett niður á seinni hluta vorannar. Jóna Kata skýtur fram þeirri hugmynd að færa góðgerðarvikuna yfir á haustönn þar sem vorönnin er yfirleitt of pökkuð fyrir nemendur í bæði skóla- og félagslífi. Færa góðgerðarvikuna yfir á haustönn einhvern tímann í nóvember (viku 45-46-47), eftir Blítt og Létt og ML kynningardaginn.
* Halldór Páll stingur upp á að setja á útprentað ársdagatal á auglýsingatöfluna frammi í holi. Allir sammála því að þetta gæti veitt nemendum betri yfirsýn og heildaryfirliti á viðburði skólans og nemendafélags komandi vika.
* Vantar dagsetningar inn í skóladagatal fyrir útivistarferðir hjá Hallberu og Smára. Halldór Páll segist ætla að hafa samband við þau.
* Halldór Páll færði umsjónakennarafund fyrr í dagatalinu en fagkennarafundur var færður aftur.
* Andrea og Jóhanna ætla að ræða góðgerðarviku við stjórn nemendafélagsins á næsta stjórnarfundi.
* Skólameistari nefnir hvað fastir skólaráðsfundir núna í skóladagatalinu eru búin að gera mikið gott.
* Fyrirlestur á fimmtudaginn 29. ágúst hjá Sóldöggu sem stendur fyrir instagram síðunni Fávitar og Þorstein sem stendur fyrir instagram síðunni Karlmennskan. Afar fróðlegur fyrirlestur og mikilvæg málefni. Andrea og Jóhanna ætla að setja status inn á Skemmtistúss og auglýsa þetta betur fyrir nemendum.
* Halldór Páll á eftir að hafa samband við íþróttahúsið með að fá salinn fyrir Blítt og létt.
* Hugmynd: 17. apríl sem dagsetning fyrir Þemaball? Andrea og Jóhanna bera þetta undir stjórnina á næsta fundi.
* Dagsetning fyrir ML tröllið og ML skessuna er oftast ákveðin þegar líða fer betur á vorönnina, fer allt eftir veðri en Íþróttaformenn Almar Máni og Kristján Bjarni skipuleggja þennan viðburð.

Upprifjun á stöðu mála vegna markmiðs skólans og framtíðarsýnar:

* Freyja Rós er komin í fjórðungsstarf, fyrir utan kennsluna, sem verkefna/gæðastjóri.
* Rýnifundur síðasta vor þar sem stefna og markmið skólans voru rædd. Skerpa línuna með heimasíðuna o.fl. Innlag á fundi með stjórn nemendafélagsins, lokahönd síðan lögð á þessa umræðu á skólaráðsfundi eftir þennan fyrr nefnda fund.
* Framtíðarsýn: pæla og jafnvel reyna að lagfæra kynjahlutfall
- Breyta kynningarefninu okkar

- ,,Smá meira testerón í kynningarnámið‘‘
- Endurnýja kynningarmyndböndin okkar á youtube
- XML- ingarnir Álfheiður, Sigurður Pétur, Arnar Dór eru mjög fær í myndbandsgerð.

Hugmyndir um hvaða áherslur ættu að vera í myndbandinu:

* Góða félagslífið
* Vatnsslagur
* ML tímar
* Innra starfið
* Námsframboð
* Bóknámsskóli
* Áslaug segir frá könnun þar sem kom í ljós að strákunum hér leiðist (,,tilgangslaust‘‘) meira námið hér en á landsvísu. Hún ætlar að finna meira um þetta og sýna okkur.
* Setja okkur það markmið að vera komin vel áleiðis með þetta mál fyrir Blítt og létt og alveg búin fyrir mars.
* Kynningarnefnd
- Hugmynd að stofna nefnd?
- Gríma hefur verið ein með kynningarmálin hingað til.

Önnur mál:

* Myndir sem eru teknar af skólastarfi skólans
– Setja það í skriflegt samþykki vegna persónuverndarlaga
- Láta eitt blað fylgja með umslaginu sem nýnemar fá send heim til sín.
* Andrea og Jóhanna segja frá því að nemendafélagið tók upp á því fyrr í vor að spyrja alla nemendur fyrir böll hvort það mætti taka myndir - engin enn sem hefur neitað.

Fundi slitið kl 10:48

Andrea Sigurðardóttir ritaði fundargerð